open-index/open-wikipedia-markdown huggingface dataset:
Zaļenieki

**Zaļenieki** on küla (*lielciems*) Lätis Jelgava piirkonnas. Zaļenieki valla halduskeskus. Esimest korda on seda mainitud aastal 1541. Asulas asub Zaļenieki mõisa (*Grünhof*) keskus. Zaļeniekis on põhikool, kultuurimaja ja raamatukogu.

Mõisa peahoone on üks selle piirkonna varasemaid klassitsistlikus stiilis hooneid. Zaļenieki oli üks varasemaid ordu mõisasid selles piirkonnas. Ernst Johann von Biron tellis 1766. aastal arhitekt Bartolomeo Rastrellilt mõisale projekti, aga arhitekti surma tõttu jäi see tal lõpetamata. 1768. aastal alanud ehitustööd lõppesid 1775. aastal, tööde lõpetamist juhatas Rastrelli assistent, taanlasest arhitekt Severin Jensen. Rastrelli mõjul on mõisa juures siiski märgata veel paljusid barokseid elemente.

Mõis vahetas korduvalt omanikke. See on kuulunud Alexander von Württembergile, Alexis von Schepingile, Alexandra Lievenile, Karl Theodor von Medemile. Aastast 1920 tegutseb mõisa peahoones kool.

Mõisa juures on 27,7 ha suurune park. Kolmekümnest kõrvalhoonest on paljud tänapäevani säilinud.


Zaļenieku izglītības centrs un kultūras nams.jpg|Zaļenieki kultuurimaja
Zalenieki manor.jpg|Zaļenieki mõisa peahoone


## Välislingid
*Zaļenieki mõis
Suure-Jaani SK Kirm

**Suure-Jaani SK Kirm** on endine Eesti jalgpalliklubi, mis tegutses Suure-Jaanis.

## Statistika ja loendid
### Mängijad
### Varasemad liigahooajad

## Viited

## Välislingid
Pilsrundāle

**Pilsrundāle** (ka  lühendatult **Rundāle**) on küla (läti keeles *lielciems*) Lätis Bauska piirkonnas, Rundāle valla halduskeskus. Aastatel 2009–2021 oli see endise Rundāle piirkonna keskus. Esimest korda mainitud 1280. aastal,  Asulas asub Rundāle loss (saksa keeles *Ruhenthal*). Lisaks asuvad seal postkontor, raamatukogu, keskkool, apteek.
Tropidophiidae

***Tropidophiidae*** (selts  *[[Squamata]]*, infraselts *[[Alethinophidia]]*) on  madude sugukond.

## Klassifikatsioon

Sugukonda *Tropidophiidae* liigitatakse järgmised maoperekonnad: 
* *[[Trachyboa]]* Peters, 1860 
* *[[Tropidophis]]* Bibron *in* de la Sagra, 1840 
*†*[[Messelophis]]*- välja surnud.

## Viited
Inimjaht

**Inimjaht** on korrakaitseorganite juhtimisel teostatav ulatuslik operatsioon, mille raames püütakse tabada tagaotsitavaid ohtlikke kurjategijaid. Sellesse võidakse kaasata ka avalikkust ja tsiviilisikuid. 

See kuulutatakse tavaliselt välja siis, kui mingis tõsises kuriteos kahtlustatav on õiguskaitseasutuste eest põgenenud ja arvatakse olevat mingis kindlas piirkonnas. Seejärel teostatakse seal põhjalikke otsinguid ning võimalusel püüavad korrakaitsjad piirkonna isoleerida, kontrollides sealt lahkujaid. Otsingutel kasutatakse tihti ja eriti suurte territooriumite korral mitmesuguseid tehnoloogilisi vahendeid, näiteks droonid ja helikopterid.

Inimjaht lõpeb laiemas tähenduses tavaliselt siis, kui kurjategija tabatakse või ta hukkub. Kitsamas mõttes võidakse intensiivsemad otsingud kitsas piirkonnas lõpetada ka juhul, kui need ei anna tulemust või kui kurjategija põgeneb, misjärel otsingute fookus liigub algselt alalt mujale.

## Tähelepanuväärseid näiteid
* 1971. aastal Northwest Orient Airlinesi lennu 305 kaaperdanud D.B. Cooperi otsimine;
* Mehhiko narkoparuni Joaquín Guzmáni otsingud pärast seda, kui viimane 2001. aastal vanglast põgenes;
* Sarimõrvar Juri Ustimenko tabamiseks korraldatud politseoperatisoon;
* Operatsioon 2001. aasta 11. septembri terrorirünnakud korraldanud Al-Qā‘idah' võrgustiku juhi Usāmah ibn Lādini tabamiseks;
* Ebaõnnestunud otsingud 1960. aastatel Põhja-Californias tegutsenud Zodiac Killerina tuntud sarimõrtsuka tabamiseks;
* 1865. aastal USA presidendi Abraham Lincolni tapnud John Wilkes Boothi tabamine.
Katrin Kumpan

**Katrin Kumpan** (aastatel 1970–1986 **Katrin Sang**; sündinud 4. juulil 1947 Pärnus) on eesti endine näitleja ja kultuuritöötaja.

Ta lõpetas 1965. aastal Pärnu 2. Keskkooli ja 1972. aastal Tallinna Riikliku Konservatooriumi lavakunstikateedri (5.lend).

Pärast keskkooli lõpetamist töötas ta aastatel 1965–1967 Kihnus kooliõpetajana. Pärast kõrgkooli lõpetamist töötas ta aastatel 1972–1992 teatris Estonia. 

Ta on juhendanud aastast 1979 Kihnu folklooriansamblit Kihnumua ja pärast teatris töötamist on olnud kuni 2001. aastani Kihnu rahvamaja juhataja. 

## Rolle
### Film
*1970 "Valge laev" (Linda Päri)
### Teater
*1972 Hugo Raudsepp "Mikumärdi" (Mimm)
*1972 Mitch Leigh "Mees La Manchast" (Aldonza, Dulcinea)
*1972 Alexandre Dumas/Ülo Vinter/Ülo Raudmäe "Neli musketäri" (Ketty)
*1973 Juri Miljutin "Neiud ärevil" (Darja)
*1975 Astrid Lindgren/Ülo Vinter/Ülo Raudmäe "Pipi Pikksukk" (Annika ja preili Rosenblum)
*1976 Rudolf Friml/Herbert Stothart "Rose-Marie" (Vanda)
*1977 Ülo Vinter "Suvitajad" (Janne)
*1979 Burt Bacharach "Tõotused, tõotused ..." (Peggy Olson)
*1981 Wolfgang Amadeus Mozart "Teatridirektor" (proua Pfeil)
*1982 Pál Ábrahám "Savoy ball" (Tangolita)
*1984 John Kander "Kabaree" (preili Kost)
*1986 Franz Lehár "Krahv Luxemburg" (Cecilia)
*1989 Jerry Bock "Viiuldaja katusel" (Yente)
*1991 Oskar Luts/Ülo Vinter "Kevade" (Kiire mammi)
*1992 Cole Porter "Suudle mind, Kate" (Hattie)

## Tunnustus
*1995 Eesti Kultuurkapitali rahvakultuuri sihtkapitali aastapreemia (ansambli Kihnumua juhendamine ja seoses ansambli 30. juubeliga)
*1999 Eesti Kultuurkapitali rahvakultuuri sihtkapitali aastapreemia (tulemuslik töö ansambliga Kihnumua)
*2002 Valgetähe V klassi teenetemärk

## Isiklikku
Aastatel 1970–1986 oli abielus luuletaja ja kirjandusteadlase Joel Sangaga.

## Viited

## Kirjandus
*"Eesti teatri biograafiline leksikon". Tallinn 2000
Rullmadulased

**Rullmadulased** (*Aniliidae*, varasem nimetus *Ilisiidae*) on madude sugukond.

## Klassifikatsioon

1985. aastal liigitati rullmadulaste sugukonda maoperekonnad: rullmadu, *[[Cylindrophis]]* ja *[[Anomochilus]]*.

Tänapäeval liigitatakse rullmadulaste sugukonda üksainus maoperekond:
**Anilius* – rullmadu Oken, 1816.

## Levila

Need maod elavad Brasiilias, Prantsuse Guajaanas, Venezuelas, Colombias, Ecuadoris, Peruus ja Boliivias.

## Viited

## Välislingid
*Sissekanne ADW-s
*Sissekanne ITIS-es
*Sissekanne NCBI Taxonomy database-s'is
*Sissekanne roomajate andmebaasis

*Selles artiklis on kasutatud prantsuskeelset artiklit [[:fr:Anilius scytale]] seisuga 29.04.2014.*
Liiv-kivitäks

**Liiv-kivitäks** (*Oenanthe isabellina*) on linnuliik kivitäksi perekonnast. Tema põhilevilaks on Venemaa ja Kasahstani stepivöönd ja Kesk-Aasia avamaastikud.

Eestis kohati liiv-kivitäksi esmakordselt 26. septembril 2013 Maantee külas Sõrve poolsaarel Saaremaal.

## Välislingid
* 

*Sügisene rändeaeg tõi Eestile uue linnuliigi
Rullmadu (perekond)

**Rullmadu** (*Anilius*) (selts *[[Squamata]]*, infraselts *[[Alethinophidia]]*) on maoperekond. Teadlased peavad neid mürgita madudeks.

## Klassifikatsioon

Tänapäeval liigitatakse rullmao perekonda üksainus maoliik: 
* *Anilius scytale* (Linnaeus, 1758) – rullmadu.  
	
## Levila

Nad elavad valdavalt Brasiilias, Guajaanas, Surinames, Venezuelas, Colombias, Ecuadoris, Peruus ja Boliivias. 

## Viited
Rollin' in My Sweet Baby's Arms

"**Rollin' in My Sweet Baby's Arms**" (eesti keeles on laulu pealkirjaks "Jahitrofeed" või "Inimjaht") on kantrilaul, mille teadaolevalt esimene singlina avaldatud versioon on Lester Flatti, Earl Scruggsi ja Foggy Mountain Boysi versioon aastast 1951. Laulu edukaim versioon on 1971. aastal ilmunud Buck Owensi esitus. Hiljem on loo singlina välja andnud veel näiteks Leon Russell 1973. aastal ja Maury Finney 1976. aastal. 

Kuigi loo autoriteks on peetud Lester Flatti voi Charlie Monroed, siis on tegemist hoopiski traditsionaaliga. 

Eesti keeles laulis laulu tuntuks ansambel Kukerpillid ning see avaldati ka nende 1974. aastal ilmunud EP-l. Eestikeelsete sõnade autor on Henno Käo ning pealkirjaks oli "Jahitrofeed". Lugu leidub ka 1997. aasta Kukerpillide albumil "Veel kord". 2002. aastal ilmunud Kukerpillide plaadil "Pojad on mul õige naksid" on nende samade sõnadega laul Ultima Thule esituses. Telesaate "Laululahing" teise hooaja finaalsaates esitas laulu WAF koor (pealkirjaks "Inimjaht").
Bolierialased

**Bolierialased** (*Bolyeriidae*) on madude sugukond, kes elab valdavalt Mauritiusel ja võib-olla ka lähedal asuval Roundi saarel. Bolierialased kuuluvad infraseltsi *[[Alethinophidia]]*. 

## Klassifikatsioon
Bolierialased arvati varem boalaste hulka, kuid tänapäeval loetakse need eraldi sugukonnaks.

Sugukonda kuulub kaks perekonda:
**[[Bolyeria]]* J. E. Gray, 1842
** *Bolyeria multocarinata* (Boie, 1827) - roundi bolieria   

**[[Casarea]]* J. E. Gray, 1842
** *[[Casarea dussumieri]]*. 

Neist üht (*Bolyeria*) peetakse väljasurnuks. Andmed selle perekonna kohta lõpevad 1975. aastaga.

## Viited

## Veebiallikad
*J. E. Gray, : *[https://archive.org/details/zoologicalmisce00graygoog Zoological Miscellany]*, London, 2. väljaanne, lk 41-51, 1831
Salaviinaajajad

**"Salaviinaajajad"** on Louis Sparre ja Teuvo Puro poolt Soomes 1907. aastal loodud tummfilm.

20 minuti pikkust filmi peetakse üldiselt Soome esimeseks mängufilmiks ja filmitööstuse alguseks. Film on kaotsi läinud.

## Näitlejad
* Teppo Raikas
* Teuvo Puro
* Jussi Snellman
* Eero Kilpi
* Axel Rautio

## Viited

## Kirjandus
*
Tooming

**Tooming** on eesti perekonnanimi.

2020. aasta 1. jaanuari seisuga oli Eestis perekonnanimi Tooming 501 inimesel: 242 mehel ja 259 naisel. Perekonnanimede levikult oli Tooming meeste puhul 214. ja naiste puhul 230. kohal. Levinuim oli see Jõgeva maakonnas, kus sellenimelisi oli maakonna 10 000 elaniku kohta 46,2.

## Nime kandjaid
*Alfred Tooming (1907–1977), Eesti vaimulik, EELK peapiiskop
*Ants Tooming (sündinud 1965), Eesti vaimulik (EELK peapiiskopi pojapoeg)
*Heldur Tooming (1926–2007), Eesti baptistivaimulik (EELK peapiiskopi vennapoeg)
*Jaan Tooming (sündinud 1946), Eesti näitleja ja teatrilavastaja
*Peeter Tooming (1939–1997), Eesti fotograaf, režissöör ja operaator
*Osvald Tooming (1914–1992), Eesti kirjanik

## Vaata ka
*Tomingas
*Toominga
*Toomingas

## Viited
Kiirikmadu (perekond)

**Kiirikmadu** (*Xenopeltis*) (alamselts maolised, sugukond kiirikmadulased) on  maoperekond. 

## Klassifikatsioon

1970. aastatel liigitati nad koos kaksvärvmaoga ja kääbusmao perekonnaga boalaste sugukonna alamsugukonda *[[Xenopeltinae]]*. 

Aastal 1987 liigitas McDowell nad kiirikmadulaste (*Xenopeltidae*) sugukonda.  

2008. aastal liigitasid Vidal ja Hedges kiirikmao molekulaarbioloogiliste ja fülogeneetiliste uuringute alusel ülemsugukonda *[[Pythonoidea]]*.

### Liigid

Kiirikmao perekonda klassifitseeritakse roomajate andmebaasis  järgmised maoliigid:  
**[[Xenopeltis hainanensis]]* Hu & Zhao, 1972
**Xenopeltis unicolor*  Reinwardt, 1827 – kiirikmadu.

## Levila

Neid peamiselt öise kaevuva eluviisiga kägistajamadusid võib kohata Kagu-Aasias ja Ida-Aasias.

## Viited

## Välislingid

*Sissekanne ADW-s
*Sissekanne ITIS-es
*Sissekanne NCBI Taxonomy database-s
*Sissekanne Roomajate andmebaasis
R-klassi patrull-laev

**R-klassi patrull-laev** (täpsustatuna ka **Rihtniemi-klass** ja **Ruissalo-klass**) on Soomes 1950. aastatel algselt miinitraaleriteks ehitatud ja hiljem 1960. aastate lõpul väikesteks patrull-laevadeks ümber ehitatud sõjalaevade klass.

## Kirjeldus
Tegemist on väga merekindla laevaga, mille iseseisev püstitõusmine on tagatud isegi üle 90° kreeni korral. 

Klassi kaks esimest laeva olid pisut lühemad ja seetõttu nimetatakse neid mõnikord ka eraldi laevaklassina, kuid soomlased ise kasutavad kõigi kohta sama klassinimetust. Kolm laeva valmistati ka Colombia mereväele. Laevad eemaldati Soomes kasutusest seoses raketikaatrite kasutuselevõtuga 1990. aastatel. Enamik laevadest on maha kantud.

## R-klassi laevad
***Rihtniemi** alamklass
** Rihtniemi 52 – 1957–199? Soome merevägi; alates 1999–2005 Eesti merevägi, Ristna
** Rymättylä 51 – 1957–199? Soome merevägi; 1999–2007 Eesti merevägi, Suurop; eksponaat Lennusadamas kaldale tõstetuna.
***Ruissalo** alamklass
** Ruissalo 53 – 1959
** Raisio 54 – 1959
** Röyttä 55 – 1959–2000 Soome merevägi; 2000-2005 reservväelaste õppelaev, hiljem erafirma omanduses Tamperes.
** Carlos Alban – 1971–1997 Colombia merevägi
** Jorge Soto del Corval – 1971
** Nito Restrepo – 1971
Kara Thrace

**Kara "Starbuck" Thrace** on fiktiivne tegelaskuju "Battlestar Galactica" uusversioonis. Starbucki kehastab sarjas Katee Sackhoff.

## Ülevaade

Starbucki on kirjeldatud kui "televisiooni keerulisimat tegelaskuju". Algselt oli Starbuck valmis surema, sest ta ei väärtustanud oma elu. Hiljem aga oli ta valmis end oma kaaslaste nimel ohverdama, sest väärtustas kõike elusat.

Kara Thrace omab mõningaid paralleele algse 1978. aasta versioonis olnud Starbuckiga: mõlemad on tulipäised, neid peetakse parimateks pilootideks, mõlemal on kalduvus ülemustele vastu hakata; nad on mängurid, kes naudivad alkoholi ja sigareid. Mõlemas versioonis teevad nad hädamaandumise mahajäetud planeedile, kust pääsevad minema allatulistatud Cyloni laevaga. 

Kara Thrace'il oli suhe Viperi piloodi Zak Adamaga, kelle Viperiga juhtus operatsiooni käigus õnnetus, milles Zak sai surma. Zaki surm lõi sassi suhted tema isa komandör William Adama ja Zaki venna Lee vahel, kes süüdistas isa Zaki sundimises sõjaväeteenistusse ja seeläbi tema surmas. Kara ja Williami kokkupuude tõi kaasa isa ja tütre suhte.

USA Today iseloomustas Kara "Starbuck" Thrace'i kui "katkist sõdalast, kes on võidelnud õigetel põhjustel, kuid kaotanud midagi seda teed käies".
Keskkonnaagentuur

**Keskkonnaagentuur** (lühend **KAUR**) on Kliimaministeeriumi haldusalas olev riigiasutus, mis loodi 2013. aastal Eesti Meteoroloogia- ja Hüdroloogia Instituudi (EMHI) ja Keskkonnateabe Keskuse tegevuse ümberkorraldamisel. Keskkonnaagentuur tegeleb riikliku keskkonnaseire programmi täitmisega, keskkonnavaldkonna riigisiseste ja rahvusvaheliste aruannete koostamisega, keskkonnaseisundile hinnangute andmisega, elutähtsate teenuste, sh ilmaprognoosi tagamise ning seirejaamade, -vahendite ja -seadmete pidamise ja uuendamisega. 

Keskkonnaagentuur teeb tihedat koostööd teiste riikide keskkonnaseiret teostatavate asutuste ja meteoroloogiateenistustega. Samuti täidab Keskkonnaagentuur riikliku kontaktisiku ülesandeid mitme rahvusvahelise organisatsiooni ja koostööprogrammi juures. 

Keskkonnaagentuuri peakorter asub Tallinnas. 

Keskkonnaagentuuri tegevuse üle teostab järelevalvet Eesti kliimaminister. Keskkonnaagentuuri tööd juhib direktor. Alates 21. detsembrist 2015 on Keskkonnaagentuuri direktor Taimar Ala.

13. augustil 2020 alustas Keskkonnaagentuur lisaks prognoosi- ja hoiatusteenusele ka Eesti rahvusvahelistel tsiviillennuväljadel ilmavaatlusteenuse osutamist.

Kliimaministeeriumi haldusalas on Keskkonnaagentuur ühe väiksema eelarvega allasutus. 2023. aastal moodustab Keskkonnaagentuuri eelarve 5% Kliimaministeeriumi valitsemisala eelarvest.

## Direktorid

* 2013–2015 Jalmar Mandel
* alates 2025 Taimar Ala

## Keskkonnaagentuuri osutatavad avalikud e-teenused

* Jäätmearuandluse infosüsteem (JATS) – Eesti jäätmekäitluse ülevaated
* Metsaregistri avalik teenus – metsaregister
* Loodusvaatluste andmebaas – andmebaas on loodud kõigile loodushuvilistele, et nad saaksid sisestada liikide kohta vaatlusandmeid. Lisaks elavate isendite vaatlustele saab andmebaasi sisestada ka tegevusjälgede (käpajäljed, ekskremendid) ja surnud isendite (nt autolt löögi saanud teeservas lebav rebane) nägemist.
* Veekasutuse infosüsteem – veebiportaali kaudu on võimalik ilma sisse logimata otsida puuraukude andmeid ja hüdrogeoloogiliste tööde teostajate tegevuslubade andmeid.
* Keskkonnaseire Infosüsteem (KESE) – riikliku keskkonnaseire programmi ja sellega seotud keskkonna uuringute-projektide raames kogutud keskkonnaseisundi andmestikku koondav andmekogu.
*Riigi Ilmateenistus – teave ilmaprognooside kohta.

## Rahvusvaheline koostöö
Euroopas on Keskkonnaagentuuri üks pikemaajalisi koostööpartnereid olnud Euroopa Keskkonnaamet. Keskkonnaagentuur edastab Eestist kogutud keskkonnaandmeid Euroopa Keskkonnaametile läbi Euroopa keskkonnainfo- ja keskkonnavaatlusvõrgustiku EIONET.

Vastavalt Eesti riigi võetud kohustustele edastab Keskkonnaagentuur Eesti keskkonnaandmed Euroopa Statistikaametile EUROSTAT, ÜRO Keskkonnaprogrammile UNEP ning muudele Euroopa ja rahvusvahelistele institutsioonidele.

## Vaata ka
* Riigi Ilmateenistus
* Keskkonnaamet
*Aasta ilmasündmus

## Viited

## Välislingid
* Keskkonnaagentuuri koduleht
* Riigi Ilmateenistus
* Euroopa Keskkonnaamet
* Keskkonnaagentuuri põhimäärus (Riigi Teataja)
Heilig Recht

**"Püha õigus"** on Louis H. Chrispijni poolt Hollandis 1914. aastal loodud tummfilm.

## Näitlejad
* Annie Bos – Leida van Galen
*Louis Bouwmeester – Arie van Galen
*Esther De Boer-van Rijk – Koos
*Louis Chrispijn Jr. – Max de Nessel
*Koba Kinsbergen – Leida noorem õde
*Lau Ezerma	
*Mientje Kling	
*Jan van Dommelen		
*Barend Barendse		
*Louis H. Chrispijn		
*Willem van der Veer		
*Fred Homann
A Theory of Semiotics

**"A Theory of Semiotics"** ("Semiootika teooria") on Umberto Eco raamat, mis ilmus inglise keeles aastal 1976 kirjastuses Indiana University Press.

Raamatu aluseks olid Eco itaalia keeles kirjutatud raamatud – 1968. aastal ilmunud "La struttura assente: Introduzione alla ricerca semio­logica" ("Puuduv struktuur") ja 1975. aastal ilmunud "Trattato di semiotica generale" (mõlemad ilmunud Milanos kirjastuselt Bompiani).

Raamat "A Theory of Semiotics" on üks semiootika teooria alusteoseid. 

## Kokkuvõte
### Sissejuhatus: Kultuuriloogika poole
#### 0.1. Semiootikateooria konstruktsioon
Raamatu eesmärk on uurida, kas on teoreetiselt võimalik ühtne lähenemine kõigile tähistamise ja kommunikatsiooni nähtustele ja mis oleks selle sotsiaalne funktsioon. See oleks üldine semiootikateooria, mis seletaks  märgifunktsiooni iga juhtumit ühe või mitme koodiga omavahel korreleeritud elementide süsteemide kaudu. Üldsemiootika konstruktsioonis oleks koodide teooria ja märgitootmise teooria. Viimane võtaks arvesse tavalist keelte kasutamist, koodide evolutsiooni, esteetilist kommunikatsiooni, interaktiivse suhtluskäitumise eri tüüpe, märkide kasutamist maailma asjade ja seisundite mainimiseks jne. 

Et raamat teeb selleks alles eeltööd, siis esimesed peatükid olenevad tahes-tahtmata uurimise seisust, mistõttu seal on asju, mis tulevikus jäetakse kõrvale. Tuleb arvestada märgimõistet ja märgitüpoloogia probleemi, et jõuda märgifunktsiooni rangema definitsiooni ja märgitootmise viiside tüpoloogiani. Esimene peatükk püüab eristada märke mittemärkidest ja tõlkida märgi mõiste paindlikumaks märgifunktsiooni mõisteks, mida saab selgitada kooditeooria raames. Tähistamise semiootikast tuleb kooditeooria, märgitootmise semiootikast märgitootmise teooria. See eristus ei vasta *[[langue]]* ja *[[parole]]*, keelepädevuse ja keelekasutuse, süntaktika (ja semantika) ja pragmaatika eristusele. Raamat püüab need eristused ületada ning visandada kooditeooria, mis arvestab isegi diskursusepädevuse, tekstimoodustuse ning kontekstuaalse ja situatsioonilise ühestamise reegleid, pakkudes semantika, mis lahendab paljud nn pragmaatika probleemid. 

## Kirjandus
*Eco, Umberto 1976. *A Theory of Semiotics*. Bloomington: Indiana University Press.
Vaikuse hind (film 1914)

**"Vaikuse hind"** on Kenean Bueli poolt Ameerikas 1914. aastal loodud tummfilm.

## Näitlejad
* Alice Joyce – Barbara Ragan, tööline
* Guy Coombs – Tom Plank, omanik
* James B. Ross – John Ragan, Barbara isa
* Jere Austin – Bill Leets, Barbara peigmees
* Marguerite Courtot – Clara, Tomi pruut
* William Burgess – Hagel

## Välislingid
* Sisukirjeldus Stanfordi ülikooli saidil
Vaikuse hind (film 1916)

**"Vaikuse hind"** on Joseph De Grasse'i poolt Ameerikas 1916. aastal loodud tummfilm.

## Näitlejad
* Dorothy Phillips - Helen Urmy
* Lon Chaney - Edmond Stafford
* Jack Mulhall - Ralph Kelton
* Frank Whitson - Oliver Urmy
* Evelyn Selbie - Jenny Cupps
* Jay Belasco - Billy Cupps
* J. Edwin Brown - omanik
* Vola Vale - Aline

## Viited
Rullmadu

**Rullmadu** (*Anilius scytale*) on rullmadulaste sugukonna maoliik.

## Alamliigid

Rullmadudel klassifitseeritakse roomajate andmebaasis kaks alamliiki:
**[[Anilius scytale phelpsorum]]* Roze, 1958		
**[[Anilius scytale scytale]]* Linnaeus, 1758.

## Kirjeldus

Rullmadu on poolkaevuva eluviisiga ja toitub peamiselt pimemadulastest, sisalikulistest ja siugkonnalistest. Brasiilias aastatel 1971–2007 tehtud uuringud tuvastasid, et valdavalt öise eluviisiga rullmaod elavad nii metsades kui ka vees. 

Saakloomi püüavad nad kehakeerdudega taltsutada ja siis vastavalt looma suurusele neelata, suuremad loomad ja need, kes vastu hakkavad, kugistatakse pea ees. Madude mao- ja soolesisu uurides tuvastati neis valdavalt *[[Amphisbaena (perekond)|Amphisbaena]]* perekonna isendeid.

Mitmed autorid (Beebe 1946, Mehrtens 1987) kirjeldavad emaseid rullmadusid kui eluspoegijaid, kes võivad sünnitada 6–10 poega.

## Levila

Nad elavad valdavalt Brasiilias, Guajaanas, Surinames, Venezuelas, Colombias, Ecuadoris, Peruus ja Boliivias.

## Viited

*Selles artiklis on kasutatud prantsuskeelset artiklit [[:fr:Anilius scytale]] seisuga 6.05.2015.*
Vaikuse hind

**"Vaikuse hind"** on mitme teose pealkiri:

## Film
* **[[Vaikuse hind (film 1914)|"Vaikuse hind"]]** on 1914. aasta USA tummfilm;
* **[[Vaikuse hind (film 1916)|"Vaikuse hind"]]** on 1916. aasta USA tummfilm;
* **[[Vaikuse hind (film 1959)|"Vaikuse hind"]]** on 1959. aasta Suurbritannia film.
Priscilla ja vihmavari

**"Priscilla ja vihmavari"** on Frank Powelli ja Mack Sennetti poolt Ameerikas 1911. aastal loodud tummfilm.

## Näitlejad
* Florence Barker – Priscilla
* Joseph Graybill – Paul
* Edward Dillon – Harry
* Grace Henderson – ema
* William J. Butler – isa
* Blanche Sweet – õde

## Viited
Avalik arvamus (film)

**"Avalik arvamus"** on Frank Reicheri poolt Ameerikas 1916. aastal loodud tummfilm.

Filmi koopiat säilitatakse USA Kongressi raamatukogus.  

## Näitlejad
*Blanche Sweet - Hazel Gray
*Earle Foxe - dr Henry Morgan
*Edythe Chapman - pr Carson Morgan
*Tom Forman - Phillip Carson
*Elliott Dexter - Gordon Graham
*Raymond Hatton - Smith
*R. Henry Grey 

## Viited

## Välislingid
* allrovi/synopsis
Toivo Luhats

**Toivo Luhats** (13. november 1938 – 19. detsember 2023) oli eesti rahvapillimängija ja ansamblijuht.

Ta oli rahvamuusikaansambli Piibar kunstiline juht.

## Tunnustus
*2003 Valgetähe V klassi teenetemärk 
*2006 Pärimuskultuuri auhind 
*2011 Tallinna teenetemärk – muusikalise tegevuse ja rahvakultuuri edendamise eest 
*2023 Eesti Kultuurkapitali rahvakultuuri sihtkapitali elutööpreemia – Eesti laste esimese folklooriansambli "Piibarid" asutamise ja juhtimise, pikaaegse rahvamuusika õpetamise, noorte pillimängule ärgitamise ja mitmete põlvkondade pärimuse juurde toomise eest. Preemia anti välja postuumselt.

## Isiklikku
Tema isa oli Elmar Luhats, ema Leida Luhats ja tema tütred on Liina Luhats-Ulman ja Ilmi Villacis ning poeg on Toomas Luhats.

## Viited

## Välislingid
*Intervjuu Eesti Raadio saates "Oma ja ehtne", saatejuht Maie Viilup, 20. november 1998
Jaak Haud

**Jaak Haud** (sündinud 3. novembril 1942 Paides) on eesti koduloolane ja kaitseväelane, erukolonelleitnant.

Aastatel 1993–1997 oli ta Riigikaitse Akadeemia Kaitsekolledži ülema kohusetäitja.

Alates novembrist 2009 on ta Keskerakonna liige.

## Tunnustus
*2010 Tallinna teenetemärk Tondipoiste ausamba taastamise idee elluviimise ja Sõjakooli ajaloo uurimise eest
*2019 Vabaduse Tammepärja aumärk

## Viited
Vesiliiv (Cabanne film 1914)

**"Vesiliiv"** on Christy Cabanne'i poolt Ameerikas 1914. aastal loodud tummfilm.

## Näitlejad
* Courtenay Foote
* Lillian Gish
* Fay Tincher
* Douglas Gerrard
* Mary Alden
* Bob Burns
* F. A. Turner
Vesiliiv (Melfordi film 1914)

**"Vesiliiv"** on George Melfordi poolt Ameerikas 1914. aastal loodud tummfilm.

## Näitlejad
* William H. West –	kindral Fields
* Cleo Ridgely – Gladys Fields, tütar
* Douglas Gerrard –	leitnant Osborn, Gladyse armastatu
* Paul Hurst	 – kapten Lanning, Osborni võistleja
* Marin Sais	 – Bonita, filipiini tüdruk
* Jane Wolfe	 – Wahan, Bonita ema
* Edward Clisbee – Nekawah, filipiini pealik
Andrei Novikov

**Andrei Novikov** (sündinud 27. märtsil 1982 Tallinnas) on Eesti poliitik, aastatel 2015–2017 Riigikogu liige ja 2017–2022 Tallinna abilinnapea.

Ta on lõpetanud 2000. aastal Tallinna Prantsuse Lütseumi, 2004 Tallinna Majanduskooli raamatupidamise alal, 2005. aastal  
Sisekaitseakadeemia halduskorralduse erialal ning 2013. aastal Tallinna Tehnikaülikooli magistriõppes ärirahanduse ja arvestuse erialal. 

9. jaanuarist 2001 kuni 29. juulini 2022 kuulus Novikov Eesti Keskerakonda. 

Aastatel 2007–2011 oli ta Lasnamäe linnaosa vanema asetäitja ja 2011–2015 Kristiine linnaosa vanem. 

2015–2017 oli Novikov XIII Riigikogu liige. Ta kandideeris 2015. aasta Riigikogu valimistel valimisringkonnas nr 1 ja sai 1096 häält, kuid valituks ei osutunud. 
Ta pääses Riigikokku pärast seda, kui Tallinna abilinnapea Mihhail Kõlvart oma mandaadist loobus.  Ta on Riigikogu majanduskomisjoni liige. Novikov oli Keskerakonna venekeelsetest Riigikogu liikmetest ainus, kes hääletas 2016. aastal avalduse "75 aastat juuniküüditamisest" vastuvõtmise poolt. 

29. juulil 2022 valiti Novikov Tallinna Linnatranspordi AS-i juhatuse liikmeks.

## Viited
Silindermadulased

**Silindermadulased** (*Cylindrophiidae*) (alamselts maolised, infraselts *[[Alethinophidia]]*) on madude sugukond.

## Klassifikatsioon

Varem olid silindermadulased liigitatud kilpsabalaste alamsugukonda.

2008. aastal klassifitseerisid Vidal ja Hedges sugukonna molekulaarbioloogiliste uuringute ja fülogeneetilise süstemaatika alusel *[[Uropeltoidea]]* ülemsugukonda.

Nüüdisajal liigitatakse silindermadulaste sugukonda roomajate andmebaasis üksainus maoperekond:
**Cylindrophis* Wagler, 1830 – silindermadu.
 
## Viited

## Välislingid
*Sissekanne Animal Diversity Web-is
*Sissekanne CoL-is
*Sissekanne ITIS-es
*Sissekanne NCBI Taxonomy database'is
*Sissekanne roomajate andmebaasis

*Selles artiklis on kasutatud ingliskeelset artiklit [[:en:Cylindrophiidae]] seisuga 17.07.2014.*
Dunte mõis

**Dunte mõis** (saksa keeles *Ruthern*, ka *Rutershof*, läti keeles *Duntes muiža*) rüütlimõis (fideikomiss) Liivimaal Volmari kreisis Liepupe kihelkonnas. Praeguse haldusjaotuse järgi asub see Lätis Limbaži piirkonnas Liepupe vallas Duntes.

## Ajalugu
Esimesed teated mõisast pärinevad 1423. aastast. Varaseimad omanikud olid Rosenid. Edasised omanikud olid Aderkasid, Berlinid, Treidenid, Glasenappid. 1677. aastast kuulus mõis Duntenite suguvõsale.

## Mõisaansambel

Peahoone pärineb 1719. aastast. Aastail 1844 ja 1860 remonditi peahoonet. Praegu asub mõisas Karl Friedrich Hieronymus von Münchhauseni muuseum, kuna ta peatus aastal 1744 selles piirkonnas ja abiellus mõisniku tütre Jakobine von Dunteniga.

Pargis kasvavad Dunte mõisa tamm, Münchhauseni pargi tamm, Münchhauseni paks tamm ja mõisakompleksi ees kasvav Dunte mõisa kask (kõrgus 20 m) on looduskaitse all.

## Mõisa suurus
Bienenstammi andmetel oli mõisa suurus 1816. aastal 5 ja 1/2 adramaad, sellele allus 220 mees- ning 268 naishinge. Aastal 1757 oli adramaid neli, aastal 1734 aga 2 ja 1/4. Aastal 1688 oli mõisa suurus 5 ja 1/2 adramaad, aastal 1641 aga 3 ja 5/8 adramaad. Aastal 1832 oli mõisal adramaid 4 ja 1/3, aastal 1881 aga 4 ja 49/80, lisaks 6 ja 39/80 adramaad mõisale kuuluvate talude valduses.

## Karjamõisad

Aastal 1816 kuulus mõisale üks karjamõis: Mustkalni (toona *Mustigal*, hiljem *Mustkaln*), mille kohale on  tänapäeval kujunenud Mustkalni küla.

## Vaata ka
*Fideikomiss

## Viited

## Välislingid
*Sissekanne Läti mõisate veebisaidil; fotod (*läti keeles*)
Tallinna Jumalaema Kiirestikuulja ikooni kirik

**Jumalaema Kiirestikuulja ikooni kirik**, tuntud ka kui **Lasnamäe kirik**, on õigeusu kirik Tallinnas Lasnamäel aadressil Loopealse puiestee 8. MPEÕK kirik on pühitsetud Jumalaema Kiirestikuulja ikoonile.

Uue Moskva Patriarhaadi õigeusu kiriku ehitamist Lasnamäele hakati kavandama ja kirikule kohta otsima 21. sajandi esimesel kümnendil, kui Tallinna linnavalitsust juhtis Keskerakond ja linnapea oli Edgar Savisaar. Tallinn toetas pühakoja ehitust linna omanduses olevale kinnistule Moskva Patriarhaadi Eesti Õigeusu Kiriku kasuks hoonestusõiguse seadmisega. Detailplaneering algatati novembris 2003. Kiriku projekteeris konkursi võitnud arhitektuuribüroo Z-Projekt OÜ koos arhitektide Oleg Žemtšugovi, Nikolai Djatko ja Jevgeni Kolomenkiniga. 2003. aasta septembris pühitses patriarh Aleksius II oma Eesti visiidi käigus kiriku nurgakivi. Ehitusloa andis linnavalitsus 11. mail 2006 ja ehitust alustati 22. novembril 2006.

Õigeusu kirik Lasnamäel

* Rajaja: Moskva Patriarhaadi Eesti Õigeusu Kirik
* Asukoht: Puju tänav 11, 13 ja 15 kinnistu
* Ehitised: kirik koos abihoonega
* Krundi suurus: 7819 ruutmeetrit

Lasnamäe kiriku ehitamiseks küsis Edgar Savisaar toetusraha AS-i Venemaa Raudtee presidendilt Vladimir Jakuninilt. Otsuse 1,5 miljoni euro suuruse toetuse eraldamiseks tegi Jakunin teatavaks 9. veebruaril 2010 toimunud visiidil. 2010. aasta veebruarist kuni oktoobrini kanti vene ärimehe Sergei Petrovi äriühingute kontodelt MPEÕK kontole sihtotstarbeliselt kiriku ehitamiseks ligikaudu 13,5 miljonit krooni. 26. novembril 2010 allkirjastati tagantjärele leping Lasnamäe kiriku rahastamiseks, milleks saabus Moskvast Tallinna V. Bušujev, kaasas Andrei Pervozvannõi Fondi presidendi Sergei Štšeblõgini poolt Moskvas allkirjastatud leping. 

Kiriku kellad valati Saksamaal. 

Lasnamäe kirikut avati korduvalt. 19. veebruaril 2011 pühitseti kiriku rist. Kohal olid Tallinna linnavalitsuse esindajad ja metropoliit Kornelius. Venemaalt tuli kohale Andrei Pervozvannõi fondi delegatsioon eesotsas Venemaa raudtee juhi Vladimir Jakuniniga. 

Kiriku kellatorn avati 5. mail 2013, avasid Tallinna linnapea Edgar Savisaar ja Lasnamäe linnaosa vanem Olga Ivanova, kellatorni pühitses metropoliit Kornelius. 

16. juunil 2013 pühitses valmiva kiriku sisse Eestis visiidil viibinud Moskva ja kogu Venemaa patriarh Kirill. 

Järjekordselt avasid kiriku 28. septembril 2013 Tallinna linnapea Edgar Savisaar ja metropoliit Kornelius. 

Kiriku ees asub Patriarh Aleksius II väljak. 2012. aastal avati kiriku juures Aleksius II monument.

## Viited

## Välislingid

* Jumalaema Kiirestikuulja ikooni Tallinna kiriku koduleht
Sõjavangid (film)

**"Sõjavangid"** on George Melfordi poolt Ameerikas 1913. aastal loodud tummfilm.

## Näitlejad
* Robert G. Vignola – Robert Vigron, vana veteran 
* Henry Hallam – Frederick Howan, kongresmen
* Miriam Cooper – Alice Cowan, kongresmeni tütar
* James Vincent – Edwin Worth, konföderatsiooni sõdur
* Anna Q. Nilsson – pr Edwin Worth
Sõjalaev Galactica

**Sõjalaev Galactica** on kosmosesõjalaev telesarjas "Battlestar Galactica". 

## Ülevaade
2004. aasta versioonis kujutab Galactica endast lahingulaeva ja lennukikandja ristandit. Peale pardakahurite, suurtükkide ja rakettide on see varustatud ka Viperiüksustega, mis stardivad katapuldiga spetsiaalsetest starditorudest. Laevast pidi saama muuseumlaev, kuid Cylonite üllatusrünnaku tõttu jääb laev teenistusse ja pääseb koos Pegasusega rünnakust, ehkki esialgu teineteise pääsemisest ei teatud. 

## Ajalugu
### Cyloni rünnak

Cyloni üllatusrünnaku ajal toimus laeval teenistusest väljaarvamise tseremoonia. Pärast tseremoonia lõppu sai laeva komandör William Adama teada Cylonite rünnakust ja andis lahinguhäire, et Cylonitele vastu astuda. Laev sooritas FTL-hüppe vana laskemoona lao juurde Ragnar Ancorage´is ja taasrelvastus. Samal ajal käskis pärast laevastiku peakorteri hävimist ja admiral Nagala lahingus hukkumist laevastiku kõrgeimaks juhatajaks saanud William Adama teistel sõjalaevadel Ragnar Anchorage'i koguneda, et seejärel Cylonitele vastulöök anda. Sellele kutsele reageeris haridusminister Roslini juhitud tsiviillaevastik. Varsti oli laev taas lahinguvalmiduses ja sellega oli liitunud ka Roslini laevastik. Pärast seda, kui Roslin informeeris ühisel nõupidamisel Adamat, et kolooniad on hävitatud ja inimkonnast on järgi kõigest 50 000 inimest, mõistis Adama, et kõige parem on oma laeva relvadega katta tsiviillaevastiku põgenemist ja loobus plaanist korraldada Cylonite laevastiku vastu rünnak. Osalt oli selle põhjuseks ka asjaolu, et Adama mõistis, et inimestest ei olnud enam kedagi nendega liitumas ja ülejäänud sõjalaevad peale Galactica olid koos meeskondadega hävitatud. Pärast nõupidamist liikus Galactica koos tsiviillaevastikuga kindlaks määratud kohta, kus Galactica asus valves olnud ja neid oodanud Cylone oma tulejõuga eemal hoidma samal ajal, kui tsiviillaevastik hüppas FTL-hüppega minema. Pärast viimase tsiviillaeva lahkumist hüppas minema ka Galactica, et uut kodu otsima asuvat laevastikku kaitsma asuda.

## Relvastus

Galactical on kolme tüüpi kahurid:

* **Tõrjekahurid** 

Tõrjekahureid kasutatakse vastase rakettide ja hävitajate tõrjumiseks. Kahur tulistab laengu, mis töötab tänapäevaste õhutõrjekahurite põhimõttel: laeng tulistatakse vastase suunas, mis vastaseni jõudes plahvatab ja puistab kõikjale laiali pommikillud. Kui ei rünnata just suuri vastase laevu, siis kasutavad nii Galactica kui ka Pegasus oma tõrjekahureid.

* **Pardakahurid**

Galactica pardakahurid töötavad samamoodi nagu Viperite pardakahurid: tulistatakse kerget laskemoona ja palju korraga.

* **Laevatõrjekahurid**

Galactical on 24 laevatõrjekahurit, mida kasutatakse suurte vastaste laevade vastu. Uuemad Mercury-klassi laevad kannavad 28 kahurit, millele lisandub neli ette kinnitatud raskekahurit.
Silindermadu

**Silindermadu** (*Cylindrophis*) on silindermadulaste sugukonda kuuluv maoliste perekond.

## Klassifikatsioon

1978. aastal paigutati silindermadu rullmadulaste sugukonda. 2008. aastal klassifitseerisid Vidal & Hedges sugukonna molekulaarbioloogiliste uuringute ja fülogeneetilise süstemaatika alusel ülmesugukonda *[[Uropeltoidea]]*.

### Liigid

Silindermao perekonda klassifitseeritakse roomajate andmebaasis järgmised maoliigid:
* *[[Cylindrophis aruensis]]* Boulenger, 1920
* *[[Cylindrophis boulengeri]]* Roux, 1911
* *[[Cylindrophis burmanus]]* Smith, 1943
* *[[Cylindrophis engkariensis]]* Stuebing, 1994
* *[[Cylindrophis isolepis]]* Boulenger, 1896
* *[[Cylindrophis jodiae]]* Amarasinghe, Ineich, Campbell & Hallermann, 2015
* *[[Cylindrophis lineatus]]* Blanford, 1881
* *[[Cylindrophis maculatus]]* (Linnaeus, 1758)
* *[[Cylindrophis melanotus]]* Wagler, 1830
* *[[Cylindrophis mirzae]]* Amarasinghe, Ineich, Campbell & Hallermann, 2015
* *[[Cylindrophis opisthorhodus]]* Boulenger, 1897
* *Cylindrophis ruffus* Laurenti, 1768 – punane silindermadu
* *[[Cylindrophis subocularis]]* Kieckbusch, Mecke, Hartmann, Ehrmantraut, O'Shea & Kaiser, 2016
* *[[Cylindrophis yamdena]]* Smith & Sidik, 1998.

## Levila

Silindermao levila asub Sri Lankas, Myanmaris, Tais, Kambodžas, Vietnamis ja Malai saarestikust kuni Aru saarte ja Uus-Guineani. Neid on kohatud ka Lõuna-Hiinas (Fujian, Hongkong ja Hainan) ja Laoses.

## Kirjeldus
Nende kaevuva eluviisi tõttu teatakse nende madude kohta üsna vähe. Saaklooma tapavad nad kehakeerdudega kägistades.

Silindermaod on elussünnitajad. Suguküpsed emasloomad võivad sünnitada kuni 15 poega korraga.
 
Kui nad tunnetavad ohtu, siis käituvad nad üsna omapäraselt, nii näiteks püüab punane silindermadu (*Cylindrohpis rufus*) pea keha alla peita ning saba kõrgemale ja esiplaanile tõsta: teatmeteoses "Loomade elu" (V köide, lk 261) kirjeldatakse käitumisviisi järgmiselt:

## Viited

## Välislingid
*Sissekanne andmebaasis ADW-s
*Sissekanne NCBI Taxonomy database'is
*Sissekanne Roomajate andmebaasis
Pegasus (Battlestar Galactica)

**Pegasus** on kosmosesõjalaev telesarjas "Battlestar Galactica". Laev oli uuem, kui Galactica ja see oli üks kahest sõjalaevast (teine oli Galactica), mis suutis Cylonite üllatusrünnakust põgeneda.

## Tehniline informatsioon

Mercury-klassi sõjalaevana on, Pegasus uuem, suurem ja võimsam, kui Galactica. See on peaaegu kaks korda suurem, kui Galactica, kuid meeskond on poole väiksem suurema automatiseerituse tõttu. Cylonite rünnakus kolooniatele hukkus üle 700 meeskonnaliikme ja kui Pegasus sattus kokku Galacticaga, teenis laeval umbes 1700 meeskonnaliiget.

Laeval on võimsad relvad (sealhulgas tuumarelvad), 4 suurt lennutekki, laev on varustatud Viper Mark VII hävitajatega, mis on uuemad, kui Viper Mark II hävitajad. Laeva automatiseeritus ja võime toota uusi Vipereid, lubas asendada Galactica kaotused. Lisaks oli laeval simulaatorid, mida kasutati uute pilootide väljaõppeks.

## Pääsemine üllatusrünnakust

Pegasus läks veidi enne Cylonite rünnakut 3-kuulisse hooldusse Scorpion´i laevastiku sadamasse, mistõttu olid tema arvutisüteemid välja lülitatud ja pääses seetõttu Cylonite küberrünnakust, mis hävitas ülejäänud sõjalaevade arvutisüsteemid ja kolooniate kaitsesüsteemid. Siiski sai laev mitu raketitabamust ja lennutekkidel toimunud plahvatuses hukkus üle 700 meeskonnaliikme. Kui laeva komandör Helena Cain mõistis, et vasturünnak on mõttetu, andis ta kasu sooritada pime FTL-hüpe. Kuna Cylonid ründasid samal ajal sadamat tuumarakettidega, mis pimestasid mõlema DRADISe, siis jäi laeva põgenemine Cylonitel märkamata ja nad arvasid, et laev hävis rünnakus.

## Laeva häving

Laev hävis lahingus New Caprica kohal, sarja kolmanda hooaja alguses, kui laeva komandör Lee Adama keeldus täitmast Galactica komandöri, admiral Adama käsku jääda kaitsma New Capricalt pääsenud tsiviilisikuid ja nende laevu. Lee Adama jättis kõik oma Viperi üksused tsiviillaevade juurde ja sooritas FTL-hüppe New Capricale. Pegasuse saabudes oli Galactica võitlust Cylonite emalaevadele kaotamas ja ei suutnud ka põgeneda, sest laeva FTL-draiverid olid rikkis ja aega rikke parandamiseks nappis. Pegasus hävitas üllatusmomenti kasutades ühe neljast laevast ja tõmbas ülejäänud kolme tähelepanu endale. Sellega sai Galactica tagasi tõmbuda ja Pegasus jäi ilma Viperi kattetuleta kolme laeva vastu võitlema. Kiirelt mõistis Peagsuse komandör, et laeva ei saa enam päästa (Pegasuse FTL-draiverid kaotati pea kohe ja laev oli vaenlase tulest rängalt kahjustatud) ja andis käsu laev maha jätta. Pegasus lukustati enesetapukursile ja viimased meeskonnaliikmed evakuuerusid napilt enne laeva kokkupõrget Cyloni laevaga. Pegasus plahvatas kokkupõrge tulemusel ja parempoolne lennuangaar, mis oli laevast eraldunud, hävitas veel ühe Cyloni laeva.
Rasmus Ristolainen

**Rasmus Ristolainen** (sündinud 27. oktoobril 1994 Turus) on Soome jäähokimängija. Ta mängib NHL-i klubis Philadelphia Flyers kaitsjana.

Ta alustas karjääri Soome kõrgliigaklubis TPS.

2013. aastal valis Buffalo Sabres ta NHL-i ''draft''is kaheksanda valikuna. Debüüdi NHL-is tegi ta hooaja 2013–14 avamängus 2. oktoobril mängus Detroit Red Wingsiga. Esimese värava lõi ta 25. oktoobril mängus Florida Panthersi vastu. Buffalo Sabresis mängis Ristolainen kokku kaheksa hooaega.

2021. aasta juulis müüdi tema mängijaõigused Philadelphia Flyersile.

Ristolainen on esindanud Soomet U18- ja U20-koondises. 2014. aastal tuli ta Soome kuni 20-aastaste koondisega juunioride maailmameistriks. 2013. aastast on ta mänginud ka Soome esindusmeeskonnas.

## Viited

## Välislingid
*Rasmus Ristolainen – Eliteprospects
* Rasmus Ristolainen hockeydb.com lehel
* "VIDEO | Buffalo soomlasest kaitsja pühendas kauni värava lahkunud vanaisale". DELFI Sport. 28.11.2018
Anomochilidae

***Anomochilidae*** (alamselts maolised, infraselts *[[Alethinophidia]]*) on madude sugukond.

## Klassifikatsioon
Sugukonda *Anomochilidae* liigitatakse roomajate andmebaasis üksainus maoperekond:
**[[Anomochilus]]* Berg, 1901.

## Viited

## Välislingid
* Sissekanne ADW-s
* Sissekanne ITIS-es
* Sissekanne NCBI Taxonomy database-s
* Sissekanne roomajate andmebaasis

*Selles artiklis on kasutatud hollandikeelset artiklit [[:nl:Anomochilidae]] seisuga 16.07.2014.*
Anomochilus

***Anomochilus***  on *[[Anomochilidae]]*  sugukonna maoperekond.
  
## Süstemaatika ja klassifikatsioon

*1890 andis T. W. van Lidth de Jeude perekonnale nimeks *Anomolochilus*;
*1901 juhtis C. Berg tähelepanu asjaolule, et nimi oli juba hõivatud mardikaliste (*Coleoptera*) perekonnale ja pakkus nimeks *Anomochilus*;
*1978 liigitati perekond koos rullmao ja silindermao perekonnaga rullmadulaste hulka.
*1993 eraldas Cundall perekonna *Anomochilus* kilpsabalaste sugukonna alamsugukonnast silindermadulased;
* Tänapäeval klassifitseeritakse neid *[[Anomochilidae]]* madude sugukonda.

### Roomajate andmebaasi klassifikatsioon

Perekonda *Anomochilus* liigitatakse roomajate andmebaasis järgmised maoliigid:
**[[Anomochilus leonardi]]* Smith, 1940
**[[Anomochilus monticola]]* Das, Lakim, Lim & Hui, 2008
**[[Anomochilus weberi]]* Lidth de Jeude, 1890

## Viited

## Välislingid
*McDiarmid RW, Campbell JA, Touré T. 1999. Snake Species of the World: A Taxonomic and Geographic Reference, 1. köide, Herpetologists' League. 511 lk. ISBN 1-893777-00-6 (seeria). ISBN 1-893777-01-4 (köide)
* Sissekanne ITIS-es
* Sissekanne NCBI Taxonomy database-s
* Sissekanne roomajate andmebaasis

*Selles artiklis on kasutatud ingliskeelset artiklit [[:en:Anomochilidae]] seisuga 16.07.2014.*
Pareatidae

***Pareatidae*** (alamselts maolised, infraselts *[[Alethinophidia]]*) on madude sugukond.

## Süstemaatika ja klassifikatsioon
*Pareatidae* sugukonna süstemaatika pole päris selge: roomajate andmebaas liigitab nad ülemsugukonda *[[Colubroidea]]* ja Vidal *et al* (2007) paigutavad sugukonna *[[Pareatoidea]]* ülemsugukonda.

### Perekonnad
**Aplopeltura* (rihmmadu) Duméril, 1853
**[[Asthenodipsas]]* Peters, 1864
**[[Pareas]]* Wagler, 1830.

## Viited

## Välislingid
*Hussam Zaher; Felipe Gobbi Grazziotin; John E. Cadle; Robert W. Murphy; Julio Cesar de Moura-Leite; Sandro L. Bonatto, *[http://www.scielo.br/pdf/paz/v49n11/a01v49n11.pdf Molecular phylogeny of advanced snakes (Serpentes, Caenophidia) with an emphasis on South American Xenodontines: a revised classification and descriptions of new taxa]*, Pap. Avulsos Zool. (São Paulo) vol.49 no.11 São Paulo, 2009, Veebiversioon (vaadatud 03.10.2013) (inglise keeles)
Booidea

***Booidea*** on madude ülemsugukond.

## Klassifikatsioon
*Booidea* ülemsugukonda klassifitseeritakse roomajate andmebaasis üksainus madude sugukond:
**Boidae* Gray 1825 - boalased.  

## Viited
Narva Linnamuuseum

**Narva Linnamuuseum** oli aastatel 1913–1949 (teistel andmetel asutatud 1933) Narvas tegutsenud muuseum.

Narva linnamuuseumile pani aluse perekond Lavretsovide kunstikogu, mille Glafiira Lavretsova koos oma Rüütli tänaval asunud majaga pärast oma surma 1913. aastal linnale pärandas. 

Kunstikogu peeti omal ajal vene kunsti osas Baltimaade parimaks. Lisaks maalidele ja graafikale sisaldas kogu tarbekunsti, miniatuure ja etnograafilisi esemeid. Sergei ja Glafira Lavretsovi nimeline muuseum tegutses Narvas aastatel 1913–1944.

Narva Linnamuuseumi kogud kuuluvad tänapäeval Narva muuseumile. 

## Viited
Torpeedoretriiver

**Torpeedoretriiver**, ka **torpeedopüüdja** või **torpeedootsija**, on õppustel välja tulistatud õppetorpeedode otsimiseks, veest väljatõstmiseks ja transportimiseks kohandatud väiksem sõjalaev-abilaev.

Õppeotstarbelised torpeedod valmistatakse erksavärvilisena ja jäävad reeglina pärast kütuse ärakulutamist veepinnale ulpima. Torpeedoretriiveri ülesandeks on need torpeedod leida, veest välja vinnata ja korduskasutuseks tagasi mereväebaasi transportida. Torpeedode paremaks leidmiseks võivad laeval olla lokatsiooniseadmed.

Et torpeedorelvastuse osakaal on vähenenud, on ka torpeedoretriiverite osatähtsus vähenenud.
Uropeltoidea

***Uropeltoidea*** (alamselts maolised) on ülemsugukond.
  
## Klassifikatsioon

Ülemsugukonda *Uropeltoidea* liigitatakse roomajate andmebaasis järgmised sugukonnad:
* *[[Anomochilidae]]* Cundall, Wallach & Rossman, 1993
* *Cylindrophiidae* Fitzinger, 1843 – silindermadulased
* *Uropeltidae* Müller, 1832 – kilpsabalased.

## Viited

## Välislingid
* Sissekanne roomajate andmebaasis

*Selles artiklis on kasutatud hollandikeelset artiklit [[:nl:Uropeltoidea]] seisuga 16.07.2014.*
Vida Pääbo-Juse

**Vida Pääbo-Juse** (aastani 1928 **Juse**, ka **Juuse**; 22. september 1907 Tartu – 15. detsember 1990 Ibiza, Hispaania) oli eesti maali- ja tekstiilikunstnik.

Ta lõpetas Tartus gümnaasiumi, õppis lühikest aega Tartu Ülikoolis ning 1928. aastast Pallases, kust sai 1932. aastal joonistusõpetaja kutse. Jätkas aastatel 1932–1933 õpinguid Riigi Kunsttööstuskoolis keraamika alal. 1939. aastast õppis Firenze Kuninglikku Kunstiakadeemias monumentaalmaali erialal, täiendas end Budapesti Kunstiakadeemias.

Aastatel 1939–1947 elas ta Itaalias, 1948–1979 Inglismaal ja 1979–1990 Hispaanias, kus ta ka suri.

Ta hülgas 1930. aastate vaibakavandeis ja kangais 1920. aastate traditsioonilise geomeetrilise ja rahvusliku laadi ning kasutas vaba pinnajaotust, stiliseeritud figuure ja taimemotiive. Ta on viljelenud õlimaali, graafikat ja mosaiiki.

## Isiklikku
Vida Pääbo-Juse oli kaks korda abielus. Abielust tsiviilinsener Max Pääboga sündinud tütar Maire-Ilon on raamatugraafik; teine abikaasa oli Bosko Jovanovic. Tema õde Karin Siim-Juse oli moe- ja teatrikunstnik, õepoeg Rein Siim oli eesti maalikunstnik, arhitekt ja karatetreener.

## Tunnustus
* 1966 Caracase rahvusvahelise võistluse kuldmedal (Simón Bolívari portree eest)

## Kirjandus
* Eesti kunsti ja arhitektuuri biograafiline leksikon. Tallinn 1996

## Välislingid
* http://isik.tlulib.ee/index.php?id=2588
Voyager

* **[[Voyageri programm]]**, NASA kosmoseprogramm, mille käigus loodi:
** **[[Voyager 1]]**, NASA kosmosesond
** **[[Voyager 2]]**, NASA kosmosesond

* **[[Voyageri programm (Marss)|Voyageri programm]]**, NASA programm Marsi uurimiseks, mis katkestati.

* **[[Voyager (1990)|Voyager]]**, ristluslaev

* **[[Star Trek: Voyager]]**, seriaal sarjast Star Trek
Boalased

**Boalased** (*Boidae*) on madude sugukond. Sinna kuuluvad peamiselt Ameerikas, aga ka Euraasias ja Aafrikas ning mõnedel Vaikse ookeani saartel elavad mürgitud kägistajamaod.   

## Klassifikatsioon
1978. aastal klassifitseeriti boalaste sugukonda kaks alamsugukonda: pärisboalased (*Boinae*) ja püütonlased (*Pythoninae*).

Tänapäeval liigitatakse boalaste sugukonda järgmised alamsugukonnad:
* *Boinae* Gray, 1825 – pärisboalased
* *Erycinae* Bonaparte, 1831 – liivaboalased
* *[[Ungaliophiinae]]* McDowell, 1987
* Calabariinae
* Candoiinae
* Sanziniinae
* Charininae

Boalaste sugukonda on liigitatud ka väljasurnud maoperekonnad 
*† *[[Palaeopython]]* 
*† *[[Titanoboa]]*.

## Viited

## Välislingid

* Sissekanne ADW-s
*Sissekanne ITIS-es
*Sissekanne IUCN-is
*Sissekanne NCBI-s
*Sissekanne ReptileDB-s
*Sissekanne veebisaidil Wikispecies
Made Põlluaas

**Made Põlluaas** (enne eestistamist **Made Ostrov**, pärast eestistamist neiuna **Made Laid**; 13. juuni 1929 Sangaste – 15. oktoober 2003) oli eesti moe- ja tekstiilikunstnik.

Ta õppis Tartus Eesti Noorsoo Kasvatuse Seltsi Tütarlaste Eraalgkoolis, Viljandi Tütarlaste Koolis ja 1947. aastani Tallinna 10. Keskkoolis, kust siirdus pärast 9. klassi Tallinna Kergetööstuse Tehnikumi konstrueerimist-modelleerimist õppima; tehnikumi lõpetas ta 1951. aastal. 1957. aastal lõpetas Eesti Riikliku Kunstiinstituudi tekstiili erialal (Natalie Mei juhendamisel).

Suunati ta tööle artelli Lina. Aastatel 1969–1984 töötas ta Teenindusministeeriumi Projekteerimise ja Tehnoloogia Instituudis. Ta on teinud Arsile tootekavandeid.

Made Põlluaas suri 15. oktoobril 2003 ja maeti 25. oktoobril 2003 Metsakalmistule.

## Isiklikku
Tema isa Mihkel Laid oli Sangaste ja Laatre Püha Laurentsiuse koguduse õpetaja, kaksikõde Eda Stern (1929–2021) oli luuletaja, õemees Sándor Stern oli kunstnik; õde Tiiu-Liis Parmas oli südamearst, poeg Henn Põlluaas on poliitik.

## Viited

## Kirjandus
* Eesti kunsti ja arhitektuuri biograafiline leksikon. Tallinn 1996

## Välislingid
* Made Põlluaas 13. VI 1929 – 15. X 2003
* http://www.valgark.ee/isik/index.php?id=489
Karin Siim-Juse

**Karin Siim-Juse** (30. detsember 1911 Tartu – 23. november 1989 Tallinn) oli eesti moe- ja teatrikunstnik.

Ta õppis aastatel 1931–1935 kunstikoolis Pallas, mille lõpetas rakenduskunstnikuna.

Juba enne kõrgema kunstikooli lõpetamist asus tööle teatrisse Vanemuine, kus ta töötas aastatel 1934–1935 kostüümikunstnikuna; hiljem tegi sama tööd ka teatris Estonia. Samal ajal tegi moejoonistusi ja -kirjeldusi ajakirjadele, näiteks Eesti Naine ja Huvitav Žurnaal.

Pärast II maailmasõda töötas ta Tallinna moeateljeedes moekonsultandi ja -joonistajana. Tegi kaastööd Leningradi Moemajale. Aastatel 1952–1960 töötas kombinaadis Mood kunstnikuna. 1959. aastal ilmus tema koostatud ja tema joonistustega moeraamat "Figuur ja mood" (Eesti Riiklik Kirjastus).

## Isiklikku
Tema poeg Rein Siim oli eesti maalikunstnik, arhitekt ja karatetreener, õde Vida Pääbo-Juse oli maali- ja tekstiilikunstnik, õetütar Ilon Wikland (neiuna Pääbo) on raamatugraafik.

## Viited

## Kirjandus
* Eesti kunsti ja arhitektuuri biograafiline leksikon. Tallinn 1996